Graeme Souness , fyrrverandi leikmaður og knattspyrnustjóri Liverpool , segir að sín kynslóð hafi verið mjög fordómafull í garð samkynhneigðra . Í síðustu tveimur umferðum ensku úrvalsdeildarinnar hafa fyrirliðar liðanna borið band í regnbogalitum . Þetta er hluti af herferðinni „ Regnbogareimarnar “ . Henni er ætlað að hjálpa hinsegin fólki að finnast það vera hluti af íþróttum . Souness var álitsgjafi á Sky Sports í gær þar sem hann ræddi m.a. af hverju enginn fótboltamaður hefði enn komið út úr skápnum . „ Leikmannasamtökin og enska úrvalsdeildin þurfa að líta í eigin barm . Af hverju hefur enginn komið út úr skápnum ? Fótboltinn hefur ekki búið til umhverfi gerir fólki kleift að koma út úr skápnum . Það hljóta að vera hinsegin leikmenn í ensku úrvalsdeildinni , “ sagði Souness . „ Mín kynslóð var ótrúlega hómófóbísk . Húmorinn í búningsklefanum var þess eðlis . Fyrir níu mánuðum tók ég þátt í gleðigöngu í Brighton . Það var upplýsandi , ég lærði svo mikið og það breytti lífi mínu . Þetta var frábær dagur og ég lærði mikið . “